Anton Snt

Anton Snt (нар. , Мінск), мастацкі псеўданім Антона Валер’евіча Слюнчанкі — беларускага мастака, які працуе ў галіне contemporary art.

 Біяграфія 
Нарадзіўся ў сям’і архітэктараў-рэстаўратараў. Бацька — Валерый Рыгоравіч Слюнчанка, вучань вядомага беларускага архітэктара Алега Хадыкі[ СБ — Беларусь сегодня. 21.11.2015. Ирина Завадская «Жизнь коротка, но камень вечен» ]. Маці — педагог, мастацтвазнаўца і майстар выцінанкі.

Першыя мастацкія навыкі атрымаў ад бацькі. Потым займаўся ў вячэрняй мастацкай школе № 1 Мінска і сярэдняй школе № 147 з мастацкім ухілам. На выбар прафесіі паўплывалі выкладчыкі Наталля Залозная, Ніна Чарнова, Барыс Сырэнскі, Руслан Сяргееў.

У 1990 годзе паступіў у Мінскае мастацкае вучылішча імя Глебава на спецыяльнасць мастак-афарміцель (дызайн). Пазнаёміўся з выкладчыкам Ігарам Цішыным, які аказаў значны ўплыў на фарміраванне творчага крэда маладога мастака.

У 1992 годзе памёр бацька. Антон Слюнчанка пачаў працаваць на прадпрыемстве «Белрэстаўрацыя».

У 1996 годзе абараніў дыплом і скончыў вучылішча. У вучылішчы пасябраваў з будучым мастаком-эмігрантам Маркам Максімовічам, які параіў атрымаць далейшую мастацкую адукацыю ў Польшчы.

У 1997 годзе паступіў у Інстытут гісторыі мастацтваў пры гістарычным факультэце Варшаўскага ўніверсітэта. Пад час вучобы два разы стажыраваўся ў музеі сучаснага мастацтва Палац Уяздоўскі.

У 1998 годзе падчас падрыхтоўкі экспазіцыі «Roundabout» у Палацы Уяздоўскім зрабіў манументальны роспіс па эскізе англійскага мастака Рычарда Райта.

У 1999—2000 гадах на стыпендыі прафесійнага мастака ў Швейцарыі. Падчас стажыроўкі, у канцы 1999 года, Anton Snt прадставіў маштабную інсталяцыю «Pictures for Swans», якая ўключала фота, ready-made аб’екты, шаўкаграфію, відэа і светлавыя творы, графіці. Выстаўка адбылася ў Швейцарыі і была прысвечана канцу ХХ стагоддзя. Назва выстаўкі пераклікаецца з назвай альбома Нью-Ёркскай музычнай групы «SWANS», «Soundtracks for the blind» (1996).

У 2000—2001 гадах удзельнічаў у арганізацыі выставак сучасных мастакоў Японіі і Еўропы ў Палацы Уяздоўскім, дапамагаў куратару Адаму Шымчыку.

У 2001 годзе сумесна з Віталем Дзегцяровым стварыў арт-групу an angelico (ад імя італьянскага мастака Fra Angelico). Група an angelico першай у Беларусі прадставіла відэа-гукавую інсталяцыю на міжнародным фестывалі «Transit-01», яна складалася з 3 праекцый і ў начны час траслявалася на фасад будынка.

У 2001 годзе — выстаўка «Dialogue» сумесна з швейцарскай мастачкай Лізай Штаўфер. Пасля шэрагу відэа-праектаў у 2001—2003 гадах перайшлі ў фармат клубных мерапрыемстваў электроннай музыкі. Рэзідэнты ўсіх фестываляў «Global Gathering Belarus», «Космас Наш».

У 2010 годзе вярнуўся да жывапісу. Сумяшчае індывідуальную творчасць — малюнак, жывапіс і фатаграфію з сумеснай творчасцю па відэа-арту ў групе an angelico.

У 2014 годзе — DANSE MACABRE, Мінск.

У 2015 годзе — Арт-праект «ЗОЛОТО». Anton Snt & Andrew AbramchikArtdigest-Belarus. Арт-проект «ЗОЛОТО». Anton Snt & Andrew Abramchik 

Цэнтральныя тэмы творчасці мастака — сучасная іканаграфія вобраза Марыі і вобраза Смерці.

 Галерэя твораў 

 Спасылкі 

 http://artdigest-belarus.com/novosti/minsk/34-igor-tishin-i-an-angelico-sozdali-sovmestnye-hudozhestvennye-raboty-v-ramkah-vystavki-danse-macabre.html .
 Artdigest-Belarus. Арт-проект «ЗОЛОТО». Anton Snt & Andrew Abramchik 

Катэгорыя:Выпускнікі Мінскага дзяржаўнага мастацкага каледжа імя А. К. Глебава
Катэгорыя:Мастакі Беларусі
Катэгорыя:Графікі Беларусі
Катэгорыя:Мастакі XXI стагоддзя